যানবাহনের কালো ধোঁয়া বিষাক্ত করছে পরিবেশ। ঢাকার বাতাসে সালফার, নাইট্রোজেন ও কার্বন ডাই-অক্সাইড আশঙ্কাজনক হারে বাড়ছে। পার্কে যথেষ্ট গাছ নেই, নেই জীবন ধারণের জন্য প্রয়োজনীয় অক্সিজেন। সবকিছু মিলে ঢাকা এখন দূষিত বায়ুর সিলিন্ডার। বিশ্ব স্বাস্থ্য সংস্থার মতে, দূষিত বাতাসে শ্বাস নেয়ার ফলে মানুষ বিভিন্ন ধরনের জটিল রোগ যেমন- স্ট্রোক, হৃদরোগ, ফুসফুসের ক্যান্সার, নিউমোনিয়া ইত্যাদিতে আক্রান্ত হতে পারে।